Rencana ini ialah mengenai istilah Jawa Kuno.  Untuk kawasan geopolitik turut dinamakan sedemikian di Indonesia, sila lihat kepulauan Indonesia.  Untuk rantau dipengaruhi budaya Melayu, sila lihat Alam Melayu.
Kawasan Nusantara mengikut pemahaman di Malaysia; yang juga disebutkan "kepulauan Melayu".
**Nusantara** (Jawi: ‏نوسانتارا‎code: ms is deprecated ‎, Hanacaraka: ꦤꦸꦱꦤ꧀ꦠꦫcode: jv is deprecated ) adalah istilah bahasa Kawi wujud pada zaman Majapahit diperintah panglima Gajah Mada merujuk kepada gugusan pulau mengelilingi pulau Jawa di lautan Asia Tenggara yang menjadi pusat kerajaan tersebut zaman itu. Hal ini dicatat dalam dokumen kontemporari seperti *Pararaton* dan *Nagarakretagama*. Konsep Nusantara sebagai wilayah bersatu tidak diciptakan oleh Gajah Mada pada tahun 1336. Istilah Nusantara pertama kali digunakan oleh Kertanegara dari Singhasari dalam prasasti Mula Malurung bertarikh 1255.

Panggilan ini mempunyai takrifan berbeza mengikut kefahaman negara-negara moden sinambungan kerajaan purba ini. Indonesia mengaitkan nama *Nusantara* dengan seluruh wilayah pulau dirangkumkan dalam kedaulatan republik itu sahaja, hal ini tercermin dalam erti diberikan Kamus Besar Bahasa Indonesia serta dikukuhkan seberapa cendekiawan dalam negara disebut. Walau bagaimanapun, sumber dari negara-negara berjiranan (misalnya Kamus Dewan Malaysia) pula mentakrifkan *Nusantara* sebagai "kepulauan" atau gugusan pulau-pulau Melayu, lebih lanjut lagi tanah dipengaruhi budaya dan bahasa diamalkan orang Melayu termasuk Indonesia, Malaysia, Singapura, Thailand Selatan, Filipina, Brunei, Timor Leste dan Taiwan, kecuali Papua New Guinea; hal ini disokong beberapa penulisan akademik Barat pada abad ke-20.

Pengistilahan
-------------

Kawasan Nusantara mengikut pemahaman moden global; iaitu merangkumi kawasan kepulauan Indonesia secara spesifik:230
Istilah *Nusantara* merupakan kata gabung bahasa Jawa Kuno menggabungkan ꦤꦸꦱcode: jv is deprecated  *nusa* bermaksud "pulau" dan ꦲꦤ꧀ꦠꦫcode: jv is deprecated  *antara* "luar" yakni "pulau-pulau luar [Jawa]". Ungkapan ini mula dimunculkan dalam kitab Pararaton yang mana ia meceritakan bahawa Gajah Mada mengangkat suatu sumpah khusus disebut *Sumpah Palapa* semasa ditabalkan menjadi *Patih Amangkubhumi* (setaraf perdana menteri) Majapahit pada tahun 1258 Saka (1336 M) berbunyi:

> *Sira Gajah Mada pepatih amungkubumi tan ayun amukita palapa, sira Gajah Mada: Lamun huwus kalah nusantara ingsun amukti palapa, lamun kalah ring Gurun, ring Seram, Tanjungpura, ring Haru, ring Pahang, Dompo, ring Bali, Sunda, Palembang, Tumasik, samana ingsun amukti palapa*.  
>  
> 
> (Dia Gajah Mada sang Patih Amangkubumi tidak ingin melepaskan puasa, dia Gajah Mada [berkata]: "Jika beta telah mengalahkan [menguasai] pulau-pulau lain [sekitar Jawa tempat berdiri], beta [baru akan] melepaskan puasa [tidak memakan makanan mengandungi rempah]. Jika beta telah mengalahkan Gurun, Seram, Tanjung Pura, Haru, Pahang, Dompo, Bali, Sunda, Palembang, Temasik, maka beta (baru akan) melepaskan puasa".)
> 
> 

Konsep Nusantara sebagai kesatuan wilayah tidaklah suatu perkara yang baharu; terdapat duluan yang didapati bertarikh dari seawal tahun 1275 yang mana Kertanegara dari Singhasari menggunakan istilah *Cakravala Mandala Dvipantara* untuk menggambarkan kepulauan Asia Tenggara. Dvipantara adalah kata Sanskrit untuk "pulau di antara", menjadikannya sinonim dengan Nusantara kerana *dvipa* dan *nusa* bermaksud "pulau". Kertanegara membayangkan penyatuan kerajaan dan pemerintahan Asia Tenggara Maritim di bawah Singhasari sebagai benteng menentang peluasan kuasa Mongol oleh dinasti Yuan dari Tanah besar China.

Perkataan Nusantara bukan sahaja digunakan oleh orang Jawa dan tidak hilang selepas kejatuhan Majapahit. Perkataan ini boleh didapati dalam Sejarah Melayu, kesusasteraan Melayu klasik yang ditulis seawal tahun 1612, tetapi ia kekal dikenali walaupun dalam manuskrip 1808:

> Terlalu sekali besar kerajaan Baginda (Majapahit) pada zaman itu, segala seluruh Jawa semuanya dalam hukum Baginda, dan segala raja-raja *Nusantara*pun setengah sudah ta-luk kepada baginda.
> 
>

Sejarah
-------

Negara Agung Majapahit dan Mancanagara di bahagian timur dan tengah Jawa, termasuk pulau-pulau Madura dan Bali.
Peluasan kuasa Majapahit *Nusantara* menurut Nagarakretagama
### Pemahaman lama

Nusantara pada kurun ke-13 hingga 15 merupakan tahap paling pinggiran dalam kawasan dipegang raja yang dianggap penjelmaan dewa seterusnya daerah kekuasaan ini dianggap memancarkan konsep kekuasaan baginda: 

1. **Negara Agung** merupakan daerah sekeliling ibu kota selaku pusat kerajaan tempat raja memerintah.
2. **Mancanegara** - daerah-daerah dalam sekeliling pulau Jawa yang berbudaya masih mirip Negara Agung tetapi berada di "daerah perbatasan" seperti Madura, Bali, Lampung dan Palembang. Kata *mancanegara* kini lebih beralih makna dalam bahasa baku Indonesia seumpama dengan *antarabangsa* atau *internasional*.
3. **Nusantara**, "pulau-pulau luar" (yakni "luar Jawa") adalah daerah di luar pengaruh budaya Jawa tetapi masih dituntut sebagai daerah taklukan: para penguasanya harus membayar ufti kepada raja Jawa.

Kitab Negarakertagama mencantumkan wilayah-wilayah "Nusantara", yang pada masa sekarang merangkumi sebahagian besar wilayah moden Indonesia (Sumatera, Kalimantan, Nusa Tenggara, sebahagian Sulawesi dan pulau-pulau di sekitarnya, sebahagian Kepulauan Maluku, dan Papua Barat) ditambah wilayah Malaysia, Singapura, Brunei, sebahagian Thailand dan Filipina selatan.

### Pemahaman moden

Pada tahun 1920-an, Ki Hajar Dewantara mencadangkan penggunaan semula istilah "Nusantara" untuk merujuk kepada Hindia Belanda. Nama ini digunakan sebagai alternatif kerana tidak mempunyai unsur bahasa asing. Dan juga, alasan lain dikemukakan kerana Belanda, sebagai penjajah, lebih suka menggunakan istilah *Indie* (terj. "Hindia"), yang menyebabkan banyak kekeliruan dengan sastera dalam bahasa lain yang boleh menunjukkan identiti kaum lain, iaitu India. Istilah ini juga mempunyai beberapa alternatif lain, seperti "Indonesië" (Indonesia) dan "Insulinde" (bermakna "Kepulauan Hindia"). Penggal terakhir diperkenalkan oleh Eduard Douwes Dekker.

Apabila akhirnya "Indonesia" ditetapkan sebagai nama kebangsaan negara merdeka berikutan Hindia Belanda di Kongres Sumpah Pemuda II (1928), istilah Nusantara tidak semestinya berundur penggunaannya. Istilah ini kemudiannya terus digunakan sebagai sinonim untuk "Indonesia", dan digunakan dalam pelbagai cara terutamanya berkaitan dengan kewarganegaraan, misalnya dalam erti kata yang baik, budaya, antropogeografi dan politik (contohnya dalam konsep Nusantara Outlook). usulan ini turut mendapat sokongan Ki Hadjar Dewantara.

Nama Ibu Kota Negara Indonesia
------------------------------

Menteri Perancangan Pembangunan Negara Suharso Monoarfa berkata ibu kota baharu di Kalimantan Timur itu akan dinamakan "Nusantara". Pada 17 Januari 2022, Jokowi mengumumkan bahawa nama ibu kota baharu di Kalimantan Timur ialah Nusantara.

Rujukan
-------

1. ↑  Mpu, Prapañca; Robson, Stuart O. (1995). *Deśawarṇana: (Nāgarakṛtāgama)*. KITLV. ISBN 978-90-6718-094-8.
2. ↑  "Kertanagara dan Nusantara". *Historia* (dalam bahasa Indonesia). Dicapai pada 2022-01-19.
3. ↑  Echols, John M.; Shadily, Hassan (1989), *Kamus Indonesia Inggris (An Indonesian-English Dictionary)* (ed. 1st), Jakarta: Gramedia, ISBN 979-403-756-7
4. 1 2 3  Hafizah Iszahanid (11 Oktober 2018). "Istilah Nusantara diguna tanpa semangat penyatuan Melayu". *Berita Harian*. Konsep Nusantara dalam pemahaman warga Indonesia sangat berbeza dengan apa yang difahami rakyat Malaysia, bahkan hampir kesemua negara lain di Asia Tenggara termasuk Singapura...ketika kebanyakan penduduk Asia Tenggara merujuk Nusantara kepada wilayah Kepulauan Melayu atau negara di Asia Tenggara, penduduk Indonesia sebaliknya berpendapat Nusantara adalah Indonesia semata-mata.
5. 1 2  Bowring, Philip (2018). *Empire of the Winds: the Global Role of Asia's Great Archipelago* (dalam bahasa Inggeris). Bloomsbury. m/s. 3. 'Nusantara' in Malay today has narrower meaning: 'archipelago', specifically the 'Indonesian archipelago'.
6. 1 2  Avé, J. (1989). "'Indonesia', 'Insulinde' and 'Nusantara': Dotting the I's and Crossing the T". *Bijdragen Tot De Taal-, Land- En Volkenkunde* (dalam bahasa Inggeris). Leiden, the Netherlands. **145** (2/3): 230. 'Nusantara' has been understood and used to refer to the whole, that is, the mosaic of 'nusas' which constitutes an archipelago, specifically the Indonesian archipelago. Berg's interpretation, however, appears to have been generally accepted...
7. ↑  Rais, Mohamed Amien; Ng, Taryn; Irwan, Omar; Najib, Muhammad (2004). *Putra Nusantara: Son of the Indonesian Archipelago [Putra Nusantara: Putra Kepulauan Indonesia]* (dalam bahasa Inggeris). Singapore: Stamford Press. ISBN 9810499078.
8. ↑  "Nusantara". *Kamus Besar Bahasa Indonesia* (ed. ke-3). Badan Pengembangan Bahasa dan Perbukuan Indonesia. 2016.
9. ↑  "Nusantara". *Kamus Dewan* (ed. ke-4). Dewan Bahasa dan Pustaka Malaysia. 2017.
10. ↑  Evers, Hans-Dieter (2016). "Nusantara: History of a Concept". *Journal of the Malaysian Branch of the Royal Asiatic Society*. **89** (1): 3–14. doi:10.1353/ras.2016.0004. S2CID 163375995.
11. ↑  Mohd. Zariat Abdul Rani (2005). "Antara Islam dan Hinduisme di Alam Melayu: Beberapa catatan pengkaji barat". *SARI: Jurnal Alam dan Tamadun Melayu*. Universiti Kebangsaan Malaysia. **23**: 67–82. ISSN 0127-2721. Seperkara lagi yang perlu dijelaskan ialah perbezaan istilah yang digunakan mereka bagi merujuk daerah yang mereka perkatakan. N. J. Krom (seterusnya
Krom), misalnya, menggunakan istilah ‘Nusantara’, manakala Bernard H. M. Vlekke (seterusnya Vlekke) dan J.C. Van Leur (Van Leur) menamakan daerah
kajian mereka sebagai "Indonesia". Meskipun terdapat perbezaan dari segi istilah, namun setelah diteliti adalah didapati cakupan perbincangan mereka rata-rata merujuk kepada daerah yang sama, iaitu daerah yang disebut oleh Al-Attas dalam syarahan pengukuhan beliau yang bertajuk Islam dalam *Sejarah*
dan Kebudayaan Melayu *(1972) sebagai "Kepulauan Melayu-Indonesia".* *line feed character in `|quote=` at position 150 (bantuan)*
12. ↑  Friend, T. (2003). *Indonesian Destinies*. Harvard University Press. m/s. 601. ISBN 0-674-01137-6.
13. ↑  Wahyono Suroto Kusumoprojo (2009). *Indonesia negara maritim*. PT Mizan Publika. ISBN 978-979-3603-94-0.
14. ↑  Ismail, Abdul Rahman Haji (1998). "Malay Annals". *Malaysian Branch of the Royal Asiatic Society*: 93. ISBN 9789679948134.
15. ↑  Ahmad, A. Samad (1979). *Sulalatus Salatin (Sejarah Melayu)*. Dewan Bahasa dan Pustaka Malaysia. m/s. 43.
16. ↑  Nugroho, Irawan Djoko (2009). *Meluruskan Sejarah Majapahit*. Ragam Media. m/s. 227.
17. ↑  "mancanegara". *Kamus Besar Bahasa Indonesia* (ed. ke-3). Badan Pengembangan Bahasa dan Perbukuan Indonesia. 2016.
18. ↑  Jerry H. Bentley, Renate Bridenthal, Kären E. Wigen (éds.), *Seascapes: Maritime Histories, Littoral Cultures, and Transoceanic Exchanges*, 2007, University of Hawai'i Press, Honolulu, hal. 61
19. 1 2  Justus M. van der Kroef (1951). "The Term Indonesia: Its Origin and Usage". *Journal of the American Oriental Society*. **71** (3): 166–171. doi:10.2307/595186.
20. ↑  Vlekke, Bernard H.M. (1943), *Nusantara: A History of the East Indian Archipelago* (ed. 1st), Netherlands: Ayer Co Pub, m/s. 303–470, ISBN 978-0-405-09776-8
21. ↑  *Reinventing Indonesia: menemukan kembali masa depan bangsa*. PT Mizan Publika. 2008. m/s. 72. ISBN 978-979-433-516-1.

Pautan luar
-----------

* Wacana Nusantara
* Portal Budaya Tradisional Indonesia